सेखाला- खेल को खेल की भावना से खेले : खत्री
पंचायत समिति सेखाला में गुरुवार को राजस्थान स्टेट स्पोटर्स कोन्सिल द्वारा राजीव गांधी खेल अभियान के तहत ब्लॉक स्तरीय खेलकूद प्रतियोगिता का शुभारंभ यूथ कांग्रेस जोधपुर लोकसभा क्षेत्र के महासचिव जगदीश खत्री जोधपुर की खेल प्रभारी तारा चौधरी द्वारा किया गया। इस मौके पर यूथ कांग्रेस के महासचिव जगदीश खत्री ने कहा कि खेल को खेल कि भावना से खेले। खत्री ने कहा कि खेल खेलने से आपसी भाईचारा बढ़ता है। आयोजित खेलकूद प्रतियोगिता को संबोधित करती हुई जोधपुर कि खेल प्रभारी तारा चौधरी ने कहा कि इस प्रतियोगिता में 16 वर्ष तक के बालक-बालिकाओं के खेलने का नियम है। खेल प्रभारी तारा चौधरी ने बताया कि इस प्रतियोगिता में पंचायत समिति सेखाला की 25 ग्राम पंचायतों की टीमें भाग लेगी। इस प्रतियोगिता के प्रथम दिन सेखाला और ठाडिया के बीच बॉलीबाॅल का मैच खेला गया इसमें ठाडिया की टीम विजयी रही। इस मौके पर माधोसिंह, भोमसिंह, चनणसिंह, जेठूसिंह देवीसिंह आदि शारीरिक शिक्षक मौजूद थे।
hin_Deva hin_Deva